*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_**

**Chișinău**

**Cu privire la modificarea și completarea**

 **Hotărîrii Guvernului** **nr.331 din 28 mai 2012** **și abrogarea**

**unor hotărîri ale Guvernului**

 Guvernul **HOTĂRĂȘTE:**

 **1.** Hotărîrea Guvernului nr.331 din 28 mai 2012 „Privind salarizarea funcționarilor publici” (Monitorul Oficial al Republicii Moldova, 2012, nr.104-108, art.371), cu modificările și completările ulterioare, se modifică și se completează după cum urmează:

 1) pe tot parcursul textului, cuvintele ,,temporar vacante” se substituie cu cuvintele ,,vacante sau temporar vacante”;

 2) la punctul 8:

 a) subpunctul 1) va avea următorul cuprins: ,,1) să stabilească funcționarilor publici un spor lunar pentru intensitatea muncii.

Volumul alocațiilor utilizate pentru plata sporului lunar pentru intensitatea muncii este de 15% din fondul anual de salarizare, calculat în raport cu salariile de funcţie prevăzute în schema de încadrare a autorităţii publice.

Sporul lunar pentru intensitatea muncii se stabileşte de către conducătorul subdiviziunii/autorităţii publice diferenţiat pentru fiecare funcţionar public, în limitele sumei calculate conform prevederilor subpunctului 1) alineatul doi, în funcţie de aportul fiecăruia la obţinerea rezultatelor. Cuantumul sporului lunar pentru intensitatea muncii acordat nu poate depăși 30% din salariul de funcție al acestuia.

Conducătorilor autorităților publice subordonate autorităților publice centrale, precum și conducătorilor subdiviziunilor structurale, sporul se stabileşte de către conducătorul care coordonează nemijlocit activitatea acestora sau, după caz, de către conducătorul autorităţii publice.

Aprecierea aportului funcționarului public la obținerea rezultatelor se va realiza în baza următoarelor criterii:

a) cunoștințe și experiență;

b) complexitatea și diversitatea activităților;

c) asumarea responsabilității;

d) inițiativă și creativitate;

e) volumul, calitatea și eficiența sarcinilor executate.

Definirea criteriilor de apreciere a aportului funcționarului public, ponderea acestora și metodologia de stabilire a sporului lunar pentru intensitatea muncii se efectuează conform anexei nr.41.

Sporul lunar pentru intensitatea muncii nu se acordă funcţionarilor publici care, pe parcursul perioadei de gestiune, au desfășurat o activitate de serviciu necorespunzătoare ori au fost sancţionaţi disciplinar. În cazul suspendării de către instanța de judecată a actului administrativ de sancționare a funcționarului, sporul se va acorda în modul stabilit.”.

b) se completează cu subpunctul 5) cu următorul cuprins:

,,5) să acorde funcționarilor publici și alte plăți de stimulare, din contul economiei mijloacelor pentru retribuirea muncii alocate pe anul respectiv, în corespundere cu mecanismul stabilit prin act normativ cu caracter intern.

Alte plăți de stimulare se acordă:

1. pentru îndeplinirea unor sarcini suplimentare și/sau de importanță deosebită – în scopul motivării funcționarului care exercită sarcini suplimentare, care nu sunt prevăzute în fișa postului și/sau de o importanță deosebită;
2. pentru activitate în calitate de mentor pentru funcționarii publici debutanți - în scopul motivării funcționarului care pe lîngă sarcinile de bază mai exercita și funcția de mentor pentru funcționarul public debutant.”.

 3) se completează cu anexa 41 cu următorul cuprins:

,,Anexa 41

la Hotărîrea Guvernului

nr.331 din 28 mai 2012

**DEFINIREA CRITERIILOR DE APRECIERE A APORTULUI FUNCȚIONARULUI PUBLIC ȘI PONDEREA ACESTORA**

|  |  |  |  |
| --- | --- | --- | --- |
| **Criterii** | **Definirea criteriilor** | **Ponderea,%****pentru funcționarii publici de execuție** | **Ponderea,%****pentru funcționarii publici de conducere de nivel superior/de conducere** |
| **1. *CUNOȘTINȚE ȘI EXPERIENȚĂ*** | Se apreciază capacitatea funcționarului public în dependență de cunoștințele și abilități profesionale disponibile pentru îndeplinirea sarcinilor stabilite | 10 | 15 |
| **Descrierea generală** | **Punctaj** |
| Activitatea este marcată de un nivel scăzut al cunoştinţelor teoretice şi practice în domeniul său de competenţă, precum şi al abilitaţilor profesionale specificate în fişa postului | 1 |
| Activitatea este marcată de cunoştinţe şi abilităţi profesionale în conformitate cu cerinţele funcţiei specificate în fişa postului | 2 |
| Activitatea este marcată de cunoştinţe şi abilităţi profesionale excelente şi o capacitate profesională superioară cerinţelor funcţiei specificate în fişa postului | 3 |
| **2. *COMPLEXITATEA ȘI DIVERSITATEA ACTIVITĂȚILOR*** | Se apreciază complexitatea sarcinilor executate, precum și diversitatea activităților desfășurate, capacitatea de adaptare și înțelegere a sarcinile sarcinilor noi care pot interveni în desfășurarea activității zilnice | 35 | 20 |
| **Descrierea generală** | **Punctaj** |
| Realizează cu dificultate sarcini complexe și diverse, necesitînd suport în înțelegerea și realizarea lor | 1 |
| Realizează sarcini complexe și diverse, însă uneori întîmpină dificultăți în realizarea lor | 2 |
| Realizează sarcini complexe și diverse, are capacitate de adaptare și înțelegere a sarcinilor noi, fără întîmpinarea dificultăților în realizarea lor | 3 |
| **3. *ASUMAREA RESPONSABILITĂȚII*** | Se apreciază capacitatea de a-și asuma responsabilități în realizarea sarcinilor stabilite | 10 | 25 |
| **Descrierea generală** | **Punctaj** |
| Foarte rar îşi asumă responsabilităţi  | 1 |
| Îşi asumă responsabilităţi  | 2 |
| În mod frecvent îşi asumă responsabilităţi  | 3 |
| **4. *INIȚIATIVĂ ȘI CREATIVITATE*** | Se apreciază comportamentul activ, implicarea din proprie inițiativă în realizarea sarcinilor stabilite, capacitatea de realizare prin căi optime a activității desfășurate, precum și atitudinea pozitivă față de idei noi | 15 | 20 |
| **Descrierea generală** | **Punctaj** |
| Foarte rar manifestă spirit de iniţiativă şi implicare în activitatea profesională | 1 |
| Manifestă un comportament activ şi se implică din propria intenţie în realizarea optimă a sarcinilor  | 2 |
| Frecvent manifestă spirit de inițiativă, este activ, vine permanent cu propuneri de îmbunătăţire a activităţii profesionale proprii şi a subdiviziunii | 3 |
| **5. *VOLUMUL, CALITATEA ȘI EFICIENȚA SARCINILOR EXECUTATE*** | Se apreciază volumul și calitatea/plenitudinea sarcinilor executate cu erori minime, precum și capacitatea de realizare a acestora cu costuri minime prin folosirea și gestionarea resurselor disponibile în conformitate cu termenele stabilite | 30 | 20 |
| **Descrierea generală** | **Punctaj** |
| Sarcinile sînt îndeplinite sub nivelul planificat, cu depășirea termenelor stabilite, resursele disponibile nu sînt utilizate în modul corespunzător, deseori face greşeli în realizarea sarcinilor | 1 |
| Sarcinile sînt îndeplinite în cuantumul planificat, în termenele stabilite, în limita resurselor disponibile, uneori face greşeli în realizarea sarcinilor | 2 |
| Sarcinile sînt realizate peste nivelul planificat, în termene reduse, cu exactitate, cu resurse minime, nu face greşeli în realizarea sarcinilor  | 3 |

**METODOLOGIA DE STABILIRE A SPORULUI LUNAR PENTRU INTENSITATEA MUNCII**

Sporul lunar pentru intensitatea muncii se stabileşte lunar diferenţiat pentru fiecare funcţionar public prin respectarea următoarelor etape consecutive:

 I. Conducătorul subdiviziunii/autorităţii publice, evaluează lunar funcționarul public din subordine pe baza criteriilor stabilite și determină punctajul mediu acumulat de funcționarul public, conform tabelului prevăzut la anexa nr.1.

Fiecare criteriu de evaluare este apreciat cu punctajul 1, 2 sau 3, fiind ponderat cu valoarea relativă (%) corespunzătore gradului de importanță în obținerea rezultatelor.

Punctajul mediu acumulat de fiecare funcționar public se rotunjește pînă la sutimi (2 cifre după virgulă) și se obține prin însumarea produsului între punctajul acordat la fiecare criteriu și ponderea corespunzătoare lui, prin următoarea formulă:

1. pentru funcționarii publici de execuție:

 *PM* = *PC*1 × 0,1 + *PC*2 × 0,35 + *PC*3 × 0,1 + *PC*4 × 0,15 + *PC*5 × 0,3

1. pentru funcționarii publici de conducere de nivel superior/de conducere:

 *PM* = *PC*1 × 0,15 + *PC*2 × 0,2 + *PC*3 × 0,25 + *PC*4 × 0,2 + *PC*5 × 0,2

unde:

*PM* – punctajul mediu acumulat de funcționarul public

*PC*1 – *PC*5 – punctajul acordat pe fiecare criteriu

După determinarea punctajului mediu acumulat de fiecare funcționar public, conducătorul subdiviziunii/autorităţii publice prezintă subdiviziunii financiare din cadrul autorității publice, informația privind punctajul mediu acumulat pe fiecare funcționar public, conform modelului prevăzut la anexa nr.2.

II. Subdiviziunea financiară din cadrul autorității publice determină:

1. Valoarea totală planificată pentru luna de calcul a mijloacelor financiare aferente sporului pentru intensitatea muncii, pentru autoritatea publică (VPL), cu respectarea prevederilor alineatului doi, subpct.1) al pct.8 din Hotărîre.
2. Valoarea preliminară a sporului lunar pentru intensitatea muncii pentru fiecare funcționar public.

Valoarea preliminară a sporului lunar (SLP) pentru intensitatea muncii aferent funcționarului public, se determină prin următoarea formulă, considerînd că limita maximă a sporului nu poate fi mai mare de 30% din salariul de funcție:

unde:

1. **Valoarea finală a sporului lunar pentru intensitatea muncii.**

Mijloacele bănești necesare pentru acordarea sporului lunar pentru intensitatea muncii se alocă anual în limita a 15% din fondul anual de salarizare. În scopul încadrării cheltuielilor pentru sporul lunar pentru intensitatea muncii în limitele mijloacelor alocate/bugetate (15% din fondul anual de salarizare), valoarea finală a sporului pentru intensitatea muncii se va determina pornind de la următoarele etape:

1. Se determină suma totală pe autoritate publică a valorii preliminare a sporului lunar pentru intensitatea muncii (VTSLP), prin însumarea valorii de la pct.2. pentru fiecare funcționar public;
2. Se determină coeficientul de corecție (K) calculat ca raport între valoarea totală planificată pentru luna de calcul stabilită conform pct.1. (VPL) și suma totală determinate la lit. a) pct.3. (VTSLP), astfel:

Valoarea coeficientului se rotunjește până la sutimi (2 cifre după virgulă).

1. Daca suma totală pe autoritate de la lit. a) pct.3. este mai mare decît valoarea totală planificată pentru luna de calcul stabilită conform pct.1. (coeficientul K va fi mai mic decît 1 (unu)), atunci valoarea finală a sporului lunar pentru intensitatea muncii (SL) pentru fiecare funcționar public se determină astfel:

1. Dacă suma totală pe autoritate de la lit. a) pct.3. este mai mică decît valoarea totală planificată pentru luna de calcul stabilită conform pct.1. (coeficientul K va fi mai mare decît 1(unu)), atunci valoarea finală a sporului lunar pentru intensitatea muncii (SL) pentru fiecare funcționar public este egală cu valoarea sporului preliminar (

Anexa nr.1 la

Metodologia de stabilire a sporului lunar

pentru intensitatea muncii

**Tabel**

**privind evaluarea lunară a funcționarului public de conducere de nivel superior/de conducere**

|  |
| --- |
| **Denumirea subdiviziunii structurale/autorității publice:**  |
| **Perioada evaluată:** luna \_\_\_\_\_\_\_\_\_\_\_, anul \_\_\_\_\_\_\_\_\_\_\_ |
| **Nume, prenume:**  | **Funcția deținută:**  |
| **Criterii de evaluare** | **Punctaj acordat (*PC*)** | **Ponderea aferentă fiecărui criteriu, %** | **Punctaj** **mediu acumulat, (*PM*)** |
| 1. Cunoștințe și experiență |  | 15 |  |
| 2. Complexitatea și diversitatea activităților |  | 20 |
| 3. Asumarea responsabilității |  | 25 |
| 4. Inițiativă și creativitate |  | 20 |
| 5. Volumul, calitatea și eficiența sarcinilor executate |  | 20 |

**Șef subdiviziune structurală/** \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

**autoritate publică** (nume, prenume) (semnătura) (data)

**Tabel**

**privind evaluarea lunară a funcționarului public de execuție**

|  |
| --- |
| **Denumirea subdiviziunii structurale/autorității publice:**  |
| **Perioada evaluată:** luna \_\_\_\_\_\_\_\_\_\_\_\_, anul \_\_\_\_\_\_\_\_\_\_ |
| **Nume, prenume:** | **Funcția deținută:** |
| **Criterii de evaluare** | **Punctaj acordat (*PC*)** | **Ponderea aferentă fiecărui criteriu, %** | **Punctaj** **mediu acumulat, (*PM*)** |
| 1. Cunoștințe și experiență |  | 10 |  |
| 2. Complexitatea și diversitatea activităților |  | 35 |
| 3. Asumarea responsabilității |  | 10 |
| 4. Inițiativă și creativitate |  | 15 |
| 5. Volumul, calitatea și eficiența sarcinilor executate |  | 30 |

**Șef subdiviziune structurală/** \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

**autoritate publică** (nume, prenume) (semnătura) (data)

Anexa nr.2 la

Metodologia de stabilire a sporului lunar pentru intensitatea muncii

Subdiviziunea financiară

din cadrul autorității publice

**INFORMAȚIE**

**privind punctajul mediu acumulat pe fiecare funcționar public**

**din cadrul subdiviziunii**

|  |
| --- |
| **Denumirea subdiviziunii structurale/autorității publice:**  |
| **Perioada evaluată**: luna \_\_\_\_\_\_\_\_\_\_\_\_\_\_\_\_\_, anul \_\_\_\_\_\_\_ |
| **Nr.****d/o** | **Nume, prenume** | **Funcția deținută** | **Punctaj** **mediu acumulat** |
|  |  |  |  |
|  |  |  |  |
|  |  |  |  |

**Șef subdiviziune structurală/** \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

**autoritate publică** (nume, prenume) (semnătura) (data)

Anexa nr.3 la

Metodologia de stabilire a sporului lunar pentru intensitatea muncii

**Model de act administrativ**

**emis de conducătorul autorităţii publice**

**ORDIN/ DISPOZIŢIE**

nr.\_\_\_\_\_

din \_\_\_\_ \_\_\_\_\_\_\_\_\_\_\_\_\_\_ \_\_\_\_\_

**Cu privire la stabilirea sporului lunar**

**pentru intensitatea muncii**

 În temeiul prevederilor art.8 al Legii nr.48 din 22 martie 2012 privind sistemul de salarizare a funcţionarilor publici, prevederilor pct.8 subpct.1) și anexei 41 din Hotărîrea Guvernului nr.331 din 28 mai 2012,

**ORDON/ DISPUN:**

A achita sporul lunar pentru intensitatea muncii pentru luna \_\_\_\_\_\_\_\_ anul \_\_\_\_\_\_\_\_, în sumă totală de \_\_\_\_\_\_\_\_\_\_\_\_\_\_\_ lei.

Lista nominală și sporul lunar aferent fiecărui funcționar public se anexează.

Notă: Valoarea totală a mijloacelor financiare utilizate pentru achitarea sporului lunar de la începutul anului constituie \_\_\_\_\_\_\_\_\_\_lei, ceea ce reprezintă \_\_\_\_% din valoarea mijloacelor bănești anuale alocate/planificate pentru acordarea sporului lunar pentru intensitatea muncii.

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (funcția conducătorului) (semnătura)(numele, prenumele)**”**.

**2.** Prevederile punctului 1 din prezenta hotărîre se pun în aplicare din 1 ianuarie 2017.

**3.**  Se abrogă unele hotărîri ale Guvernului, conform anexei.

**PRIM-MINISTRU Pavel FILIP**

**Contrasemnează:**

Ministrul muncii, protecției sociale și familiei Stela Grigoraș

Ministrul finanțelor Octavian Armașu

Anexă

la Hotărîrea Guvernului

nr. din 2017

**LISTA**

**hotărîrilor Guvernului ce se abrogă**

1. Hotărîrea Guvernului nr.94 din 1 februarie 2013 „Pentru aprobarea Regulamentului cu privire la evaluarea performanței colective” (Monitorul Oficial al Republicii Moldova, 2013, nr.26, art.128);

2. Hotărîrea Guvernului nr.457 din 1 iulie 2013 „Pentru modificarea şi completarea anexei la Hotărîrea Guvernului nr.94 din 1 februarie 2013” (Monitorul Oficial al Republicii Moldova, 2013, nr. 141-144, art.457);

3. Punctul 13 din modificările şi completările ce se operează în unele hotărîri ale Guvernului, aprobate prin Hotărîrea Guvernului nr.770 din  23 septembrie 2014 (Monitorul Oficial al Republicii Moldova, 2014, nr. 290-292, art.821);

4. Hotărîrea Guvernului nr.843 din 4 decembrie 2015 „Pentru modificarea şi completarea anexei la Hotărîrea Guvernului nr.94 din 1 februarie 2013” (Monitorul Oficial al Republicii Moldova, 2015, nr. 332-339, art.946);

5. Hotărîrea Guvernului nr.881 din 18 iulie 2016 „Cu privire la modificarea anexei la Hotărîrea Guvernului nr.94 din 1 februarie 2013” (Monitorul Oficial al Republicii Moldova, 2016, nr. 217-229, art.958).